
               ОБЩИНСКИ СЪВЕТ КРИВОДОЛ

                        ОБЛАСТ ВРАЦА
             3060 Криводол, ул.”Освобождение”№ 13, тел. 09117 / 25-45, факс 09117/23-69, e-mail: obs_krivodol@abv.bg
П   Р   О   Т   О   К   О   Л

№ 45
       Днес, 09.10.2026 г. от 09.00 часа в заседателната зала на Община Криводол се проведе извънредно заседание на Общински съвет Криводол. 
      На заседанието присъстваха 11 общински съветници.

      От заседанието отсъства общинските съветници Вероника Пламенова Василева и Маргарита Благоева Кацарска.

      Присъства  Христо Доков - Кмет на общината.  
      Заседанието беше открито и ръководено от Председателя на ОбС Криводол Валентин Кирилов. 
     След гласуване с 11 гласа „за“ общинските съветници приеха заседанието да протече при следния Дневен ред:  
           1. Предложение относно постъпила покана за провеждане на редовно събрания на Сдружение с нестопанска цел за осъществяване на общественополезна дейност МИГ „Криводол-Бойчиновци“ с ЕИК 207517504, и определяне начина на гласуване на община Криводол, съобразно предоставения дневен ред 
                                                                                    Вносител:  Валентин Кирилов

                                                                                     Председател ОбС Криводол  
         2. Разни.
Предложение относно постъпила покана за провеждане на редовно събрания на Сдружение с нестопанска цел за осъществяване на общественополезна дейност МИГ „Криводол-Бойчиновци“ с ЕИК 207517504, и определяне начина на гласуване на община Криводол, съобразно предоставения дневен ред 

                                                                                    Вносител:  Валентин Кирилов

                                                                                     Председател ОбС Криводол                                                                
РЕШЕНИЕ: № 423
На основание чл. 21, ал. 1, т. 15 от ЗМСМА, във връзка с чл. 33, ал. 3 от Устава на СНЦ „Местна инициативна група „Криводол-Бойчиновци”, Общински съвет Криводол реши:

1. Дава съгласие Община Криводол да бъде представлявана от Христо Йорданов Доков – кмет на Община Криводол, в Колективния върховен орган (Общото събрание) на Сдружение с нестопанска цел за осъществяване на общественополезна дейност МИГ „Криводол-Бойчиновци“ на редовното заседание, насрочено за 16.10.2026 г.

2. Упълномощава представителя на Община Криводол на заседанието на Общото събрание на 16.10.2026 г. по Точка 1 от дневния ред (Приемане на Годишен доклад и финансов отчет за дейността на Сдружението за 2025 г.) да гласува:

      Начин на гласуване: „ЗА“.

3. Упълномощава представителя на Община Криводол на заседанието на Общото събрание на 16.10.2026 г. по Точка 2 от дневния ред (Приемане на Отчет за дейността на Колективния управителен орган (Управителния съвет) на СНЦ „МИГ Криводол-Бойчиновци“ за мандат 2023-2026 година да гласува:

            Начин на гласуване: „ЗА“.

4. Упълномощава представителя на Община Криводол на заседанието на Общото събрание на 16.10.2026 г. по Точка 3 от дневния ред (Избор на нов Колективен управителен орган) да гласува:

Начин на гласуване: 

„ЗА“ за избора на нов Колективен управителен орган (Управителен съвет) и 

„ЗА“ включването на Община Криводол като член на новия Колективен управителен орган.

5. Дава съгласие Община Криводол, представлявана от Христо Йорданов Доков – кмет на Община Криводол, да бъде кандидат и да бъде избран в новия Колективен управителен орган (Управителен съвет) на СНЦ МИГ „Криводол-Бойчиновци“ като представител на публичния сектор.

6. На основание чл. 60, ал. 1 от АПК, Общински съвет - Криводол допуска предварително изпълнение на настоящото решение въз основа на следните мотиви: Необходимост от защита на особено важни обществени интереси, свързани с местното развитие на територията на общината, както и осигуряване на бързина и ефективност при упражняване на правата на Община Криводол в Сдружението, с цел предотвратяване на блокирането на работата на управителните органи на МИГ „Криводол-Бойчиновци“. Настоящото решение влиза в сила от деня на приемането му.

Общинският съветник Илиян Йорданов Еленков, направи самоотвод по т. 1  от дневния ред (Решение № 423) и не участва в гласуването. 
Поради изчерпване на дневния ред заседанието на ОбС бе закрито в 09.25 часа.
Б. Георгиева                                                           Валентин Кирилов
      ст.експерт „Канцелария на ОбС“                             Председател ОбС Криводол

